અને જ્યારે શાસ્ત્રીજી મહારાજે સાળંગપુર મંદિરનું નિર્માણકાર્ય શરૂ કર્યુ ત્યારે માલ સામાન અમારી પેઢીમાંથી જ લઈ જતા. ઘણી વાર તો સ્વામી બાપા જાતે જ ગાજુ લઇને આવતા. જ્યારે અમને કોઈ સમસ્યાઓ આવતી તો સ્વામી બાપાને વાત કરીએ કે પત્ર લખીએ એટલે અમને અમારા પ્રશ્નનું સમાધાન મળી જતું. જ્યારે પણ સ્વામી બોટાદ આવે અમારી દુકાનમાં જરૂર પધરામણી કરતા. અને કહેતા કે 'આ તો આપણા સ્વજન છે.' એવો તેમનો અમારા ઉપર સ્નેહ હતો.